На основу члана 27. став 10. члана 28. став 2. члана 36. став 6. и члана 49. став 3. Закона о јавној својини („Службени гласник РС“ број 72/2011 и 88/2013), члана 32. Закона о локалној самоуправи („Службени глсник РС“ бр. 129/2007) и члана 37. став 1. тачка 7. Статута Града Ниша („Службелни лист Града Ниша“ број 88/08), Скупштина Града Ниша, на седници од\_\_\_\_\_\_\_\_\_\_\_\_\_\_\_\_2014. године, донела је

**ОДЛУКУ**

**О ИЗМЕНАМА И ДОПУНАМА ОДЛУКЕ О ПРИБАВЉАЊУ, РАСПОЛАГАЊУ**

**И УПРАВЉАЊУ СТВАРИМА У ЈАВНОЈ СВОЈИНИ ГРАДА НИША**

**Члан 1.**

У члану 57. Одлуке о прибављању, располагању и управљању стварима у јавној својини Града Ниша („Службени лист Града Ниша“ број 67/2013) код I зоне, у ставу 2. иза речи: „Наде Томић“, брише се реч: **„**и**“** и додаје запета а иза речи: „Нишка Тврђава“ брише се тачка, додаје запета и речи: **“Боривоја Гојковића, Александра Ненадовића и пословни простор у ул. Војводе Гојка бр. 2.“**

**Члан 2.**

У члану 60. став 2. мења се и гласи:

**„За коришћење непокретности за одржавање спортских, културних, сајамских, научних и других сличних потреба, а рок закупа је краћи од 30 дана, дневна закупнина износи:**

**- за коришћење летње позорнице у Тврђави, 105.000,00 динара;**

**- за коришћење летње позорнице у Нишкој Бањи, 52.500,00 динара;**

**- за коришћење сала у службеним зградама којима располаже Град Ниш, 5.000,00 динара.“**

Став 3. **брише се**.

**Члан 3.**

У члану 61. став 2. иза речи: „обављају**“**, додаје се запета и речи: **„дипломатска представништва страних држава у Републици Србији, трговинска и војна представништва и друге организације при дипломатско-конзуларним представништвима у Републици Србији, под условима реципроцитета, као и међународне организације за помоћ и сарадњу са земљама Европске уније,“**

**Члан 4.**

У члану 62. став 1. иза речи: „заната,**“** додају се речи: **“уметничких заната и послови домаће радиности,“**

**Члан 5**.

Ова Одлука ступа на снагу осмог дана, од објављивања у „Службеном листу Града Ниша“.

**Број:\_\_\_\_\_\_\_\_\_\_\_\_\_/2014**

**У Нишу,\_\_\_\_\_\_\_\_\_\_\_2014. године**

**СКУПШТИНА ГРАДА НИША**

**Председник**

Проф. др Миле Илић

**О б р а з л о ж е њ е :**

Правни основ за доношење Одлуке о изменама и допунама Одлуке о прибављању, располагању и управљању стварима у јавној својин и Града Ниша садржан је у члану 27. Закона о јавној својини, који одређује да о прибављању ствари и располагању стварима у својини јединице локалне самоуправе, под условима прописаним тим законом, одлучује надлежни орган јединице локалне сaмоуправе, у складу са законом и статутом јединице локалне самоуправе.

У члану 1. Одлуке о изменама и допунама одлуке о прибављању, располагању и управљању стварима у јавној својини Града Ниша, предлаже се измена члана 57., у делу који одређује улице које обухватају I зону, ради прецизирања положаја пословног простора, тако што се I зона проширује на улице Боривоја Гојковића, Александра Ненадовића и пословни простор у улици Војводе Гојка 2., који се налази на тромеђи I, II и III зоне. Овом изменом прецизирана је зона у којој се конкретни пословни простор налази.

Измене члана 60. важеће одлуке, потребно је извршити, да би се службене просторије, којима располаже град Ниш, рационалније користиле и под једнаким условима за све кориснике, тако што би сви, без обзира на сврху коришћења простора, плаћали утврђени износ, у који су садржани паушално одређени комунални трошкови и трошкови одржавања тог простора (чишћење простора, комунални трошкови, утрошак електричне енергије уколико се ради о постојећим трошилима, и др.).

У члану 61. уводе се нове категорије закупаца и корисника пословног простора у јавној својини Града Ниша, обзиром да Град све више посећују представници страних дипломатских представништава, организација и органа страних држава, у циљу успостављања сарадње у свим областима, па је тиме и реална могућност отварања представништва тих организација у Нишу.

У члану 62. потребно је додати нови став, којим би се одредиле и нове категорије лица која користе пословни простор у својини Града, као што су лица која обављају делатност уметничких заната и послове домаће радиности, све у циљу спречавања гашења старих заната и домаће радиности, а што може да побољша туристичку понуду Града, нарочито у време одржавања великих манифестација у Граду.

На основу свега изнетог, Управа за имовину и инспекцијске послове, предлаже Скупштини Града Ниша, да донесе Одлуку о изменама и допунама Одлуке о прибављању, располагању и управљању стварима у јавној својини.

**Н А Ч Е Л Н И К**

Љубиша Јанић, дипл. правник

**ОДРЕДБЕ ЧЛАНОВА КОЈИ СЕ МЕЊАЈУ И ДОПУЊУЈУ**

**1.Погодност локације** **пословног простора**

**Члан 57.**

Према погодностима које пружа локација на којој се налази пословни простор у јавној својини Града, утврђују се следеће зоне:

**ЦЕНТРАЛНА ЗОНА**

Улице у Нишу: Трг Краља Милана, ул. Обреновићева до ул. Цара Душана осим пословног простора у ТПЦ "Калча" и ТПЦ "Горча", део ул. Светозара Марковића од ул. Обреновићеве до ул. Наде Томић и ул. Копитарева.

**ЕКСТРА ЗОНА**

Улице у Нишу: ул. Генерала Милојка Лешјанина до ул. Кнегиње Љубице, ул. Кнегиње Љубице до Трга Краља Александра Ујединитеља, Трг Краља Александра Ујединитеља, Трг Павла Стојковића, ул. Обилићев венац до ул. Југ-Богданове, ул. Обреновићева од ул. Цара Душана до Трга 14. октобар, Трг 14. октобар, ул. Цара Душана до Војводе Мишића, ул. Косте Стаменковића, Трг Републике, ул. Николе Пашића, ул. Наде Томић, Синђелићев трг, ул. Краља Стевана Првовенчаног до ул. 7. јула, ул. Вожда Карађорђа од Трга Краља Милана до ул. Краља Стевана Првовенчаног, пословни простор у ТПЦ "Калча" и ТПЦ "Горча", ул. Ђуке Динић од Јадранске до Булевара 12. фебруар и Булевар Немањића од броја 46 до улице Бошко Буха, ул. Бошко Буха до ул. Мајора Генића.

**I ЗОНА**

Подручје Ниша од моста Младости дуж улице Краља Стевана Првовенчаног до ул. 7. јули, улицом 7. јули до ул. Првомајске, од ул. Првомајске до ул. Зеленгорске, улицом Зеленгорском до ул. Војводе Мишића, улицама Војводе Мишића, Ратка Вукићевића и Филипа Вишњића до железничке пруге Ниш-Димитровград, пругом до раскрснице улица Хајдук Вељкове и Епископске, ул. Епископском до Трга 14. октобар, ул. Пријездином до ул. Цара Душана, ул. Обилићев венац од Југ Богданове до пруге Београд-Димитровград, пругом до ул. Генерала Милојка Лешјанина, улицом Генерала Милојка Лешјанина до ул. Кнегиње Љубице, ул. Кнегиње Љубице преко Каменог моста, Булеваром 12. фебруар до ул. Ђуке Динић.

Наведено подручје обухвата улице:

Кеј 29. Децембра, Милентијева, Јеронимова, 7. Јули од Краља Стевана Првовенчаног до Трга Краља Милана, Светосавска, Мачванска, Лоле Рибара, Орловића Павла, Страхињића Бана, Добриле Трајковић, Тодора Миловановића од Зеленгорске до Првомајске, Зеленгорска, Првомајска, Вожда Карађорђа од Краља Стевана Првовенчаног до Бул. Зорана Ђинђића, Генерала Боже Јанковића, Приморска, Прешернова, Војводе Вука, Краља Вукашина, Јосифа Панчића, Мије Петровића, Хајдук Вељкова, Учитељ Милина, Томе Роксандића, Рајићева, Трг Учитељ Тасе, Добричина, Чаирска од Филипа Вишњића до Епископске, Епископска од Хајдук Вељкове до Трга 14. октобар, Ивана Гундулића, Бранислава Нушића, Љубичка, Трг Учитељ Тасе, Учитељ Тасина, Јанка Веселиновића, Облачића Рада, Пријездина, Југ Богданова од ул. Обилићев венац до Трга Павла Стојковића, Козарачка, Топличина, Југовићева, Сретена Стефановића, Новопазарска, Јована Ристића до пруге Београд-Димитровград, Вардарска, Соколска, Петра Вучинића, Власинска, Кеј Мике Палигорића до Јадранске, Јелене Димитријевић, Шуматовачка од бул. 12. Фебруар до Трга Братства и Јединства, Трг Братства и Јединства, Анете Андрејевић, Франца Розмана, Добричка, Јадранска, Кеј Српских Сестара, Марка Орешковића, Скопљанска, Давидова (ранији назив:Руђера Бошковића), Балканска, Светозара Марковића (без дела који припада централној зони), Дрварска, Караџићева, Генерала Транијеа, **Наде Томић и Нишка Тврђава.**

Подручје Нишке Бање које обухвата ул. Српских јунака, ул. Рузвелтову, Трг Републике и ул. Хајдук Вељкову.

**Члан 60.**

Месечни износ закупнине за коришћење сала у службеним зградама којима располаже Град утврђује се према динамици коришћења, и то:

|  |  |
| --- | --- |
| - једанпут у недељи | 3.560,00 динара |
| - два пута у недељи | 7.120,00 динара |
| - три пута у недељи | 10.681,00 динара |
| - четири пута у недељи | 14.241,00 динара |
| - пет пута у недељи | 17.801,00 динара |
| - шест пута у недељи | 21.361,00 динара |
| - седам пута у недељи | 24.921,00 динара |

**За коришћење летње позорнице у Тврђави закупнина износи 100.000,00 динара дневно.**

**За коришћење летње позорнице у Нишкој Бањи закупнина износи 50.000,00 динара дневно.**

**Члан 61.**

Месечна закупнина за 1 м2 пословног простора у којој делатност обављају политичке странке које имају посланике у Народној Скупштини Републике Србије, одборнике у Скупштини Града и у скупштинама градских Општина, јавна предузећа чији је оснивач Град, по зонама износи:

|  |
| --- |
| - Централна зона 285,00 динара  приземље 285,00 динара  први спрат 214,00 динара  други спрат 143,00 динара |
| - ТПЦ "Калча" |
| приземље 228,00 динара |
| I спрат 185,00 динара |
| II спрат 128,00 динара |
| III спрат 86,00 динара |
|  |
| - ТПЦ "Горча" |
| приземље 209,00 динара |
| мезанин 196,00 динара |
| I спрат 170,00 динара |
| II спрат 118,00 динара |
| III спрат 78,00 динара |
| поткровље 65,00 динара |
|  |
| - Екстра зона 128,00 динара |
| - I зона 100,00 динара |
| - II зона 78,00 динара |
| - III зона 57,00 динара |
| - IV зона 28,00 динара |
| - V зона 14,00 динара |

Месечна закупнина за 1 м2 пословног простора у којој делатност **обављају** уметници, струковне коморе, верске и хуманитарне организације, удружења и организације грађана из области науке, културе, просвете, социјалне и дечије заштите и спорта и удружења особа са инвалидитетом (под условом да се та ствар не користе за остваривање прихода), по зонама износи:

|  |  |
| --- | --- |
| - Централна зона 128,00 динара  приземље 128,00 динара  први спрат 85,00 динара  други спрат 71,00 динара | |
| - ТПЦ "Калча" |  |
| приземље | 114,00 динара |
| I спрат | 86,00 динара |
| II спрат | 71,00 динара |
| III спрат | 43,00 динара |
|  |  |
| - ТПЦ "Горча" |  |
| приземље | 105,00 динара |
| мезанин | 91,00 динара |
| I спрат | 78,00 динара |
| II спрат | 65,00 динара |
| III спрат | 39,00 динара |
| поткровље | 39,00 динара |
|  |  |
| - Екстра зона | 78,00 динара |
| - I зона | 71,00 динара |
| - II зона | 57,00 динара |
| - III зона | 43,00 динара |
| - IV зона | 14,00 динара |
| - V зона | 7,00 динара |

За пословни простор у којоме делатност обављају закупци из става 2. овог члана, уколико те ствари користе за обављање привредне делатности, примењиваће се месечна закупнина по квадратном метру непокретних ствари, прописана чланом 58. ове Одлуке.

**Члан 62.**

Месечна закупнина за 1 м2 непокретних ствари у којима се искључиво обавља делатност старих **заната,** одређених посебним прописом, по зонама износи:

|  |  |
| --- | --- |
| **-** Централна зона 712,00 динара  приземље 712,00 динара  први спрат 429,00 динара  други спрат 285,00 динара | |
| - ТПЦ "Калча" |  |
|  |  |
| приземље | 522,00 динара |
| I спрат | 457,00 динара |
| II спрат | 392,00 динара |
| III спрат | 327,00 динара |
|  |  |
| - ТПЦ "Горча" |  |
| приземље | 522,00 динара |
| мезанин | 496,00 динара |
| I спрат | 457,00 динара |
| II спрат | 392,00 динара |
| III спрат | 327,00 динара |
| поткровље | 287,00 динара |
|  |  |
| - Екстра зона | 427,00 динара |
| - I зона | 356,00 динара |
| - II зона | 285,00 динара |
| - III зона | 171,00 динара |
| - IV зона | 128,00 динара |
| - V зона | 100,00 динара |